18 J. L. Ussing. 
det end ikke kunde maale sig med det verdensberømte Alter 
i Pergamos, hvormed man har sammenlignet det. En vis 
Lighed er der ogsaa. Ligesom hist Alteret laa midt paa den 
søjlesmykkede Forhøjning, hvorpaa Frisen med Gigantkampen 
var anbragt, og denne atter stod paa en rummelig, med 
Søjlegange omgiven Plads, saaledes var ogsaa her Altret om- 
givet af en rigt smykket Marmorindhegning, som dannede 
Midtpunktet i den af Søjlegange omgivne Plads, der skulde 
være et Minde om den Mand, hvem Riget skyldte Fredens 
Velsignelse?. 
Alteret laa paa Marsmarken, d.v.s. i den Del af Rom, som 
fra Oldtidens Slutning og indtil denne Dag har været den 
tættest bebyggede. Det er derfor ikke underligt, at det ikke 
eksisterer længere; man maa snarere undres over at der er 
saa mange Brudstykker tilbage, at man dog til et vist Punkt 
kan danne sig en Forestilling om dets Udseende. Allerede i 
det 16. Aarh. fremkom der til to forskellige Tider Stykker 
deraf. Det var mindst 14 Marmorplader af ganske ualmindelig 
Sværhed; man kunde snarere kalde dem Marmorblokke, thi 
deres Tykkelse var 0,79 Mtr. De var forsynede med Relief 
paa begge Sider, og det var god Kunst, saa 'der var- Lyst- 
havende nok til dem; særlig vilde Medicæerne ikke lade en 
saadan Skat gaa fra sig. For at lette Transporten gennem- 
savede man de største Plader, saa at der blev to af hver 
enkelt. Fire af dem kom til Florents; flere blev tilbage i 
Rom og blev indmurede i Villa Medici paa Monte Pincio; 
enkelte vandrede andre Steder hen; et Relief kom til Vaticanet, 
et til Louvre, et til Wien og et til Engiand. Hvor disse 
Relieffer var fundne, vidste man ikke. Da hændte det i 1859, 
7 Hvor stor denne Plads har været, har vi ingen AÅnelse om. E. Peter- 
sens Formodning (S. 140), at den skulde have havt Størrelsen af et ro- 
mersk Iugerum, d. e. 120 Fod i Kvadrat, synes mig ganske vilkaarlig. 
Derimod er det vel muligt, at det S, 127 afbildede Kapitæl, som er fundet 
ved Palazzo Fiano, virkelig kan have hørt til Søjlegangen omkring 
Pladsen. 
9 
på 
